**DĖL LEIDIMO GENĖTI SAUGOTINUS ŽELDINIUS**

2024 m. liepos 2 d. Nr. MV-389

Rokiškis

Vadovaudamasis Lietuvos Respublikos želdynų įstatymo 5 straipsnio 2 dalies 10 punktu, Lietuvos Respublikos vietos savivaldos įstatymo 3 straipsnio 3 dalimi, 6 straipsnio 26 punktu, Rokiškio rajono savivaldybės želdynų ir želdinių apsaugos taisyklių, patvirtintų Rokiškio rajono savivaldybės tarybos 2023 m. gegužės 25 d. sprendimu Nr. TS-167, 37 punktu, 40.1. papunkčiu, atsižvelgdamas į Rokiškio rajono savivaldybės administracijos Rokiškio kaimiškosios seniūnijos prašymą kirsti ar kitaip pašalinti iš augimo vietos želdinius bei į Rokiškio rajono savivaldybės saugotinų želdinių kirtimo, kitokio pašalinimo iš augimo vietos ar intensyvaus genėjimo sprendimų ir leidimų išdavimo darbo grupės išvadas:

1. L e i d ž i u genėti saugotinus želdinius, augančius valstybinėje žemėje, nesuformuotame žemės sklype Rokiškio r. sav., Bajorų k. Parko g. 2 teritorijoje, koordinatės (X:6206932, Y:600360): pušis - 5 vnt., kurių skersmuo 1,3 m aukštyje – 30-35 cm.

2. N u s t a t a u, kad genimų saugotinų želdinių atkuriamosios vertės kompensacija neskaičiuojama.

3. N u s t a t a u, kad leidimas įsigalioja ne anksčiau kaip po 20 darbo dienų, skaičiuojant nuo potvarkio priėmimo datos.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės vicemerė,                                                               Audronė Kaupienė

pavaduojanti savivaldybės merą